Boriss ja Gleb

Boriss ja Gleb (vanaslaavi Борисъ и Глѣбъ), ristinimedega Roman (Романъ) ja David (Давꙑдъ) olid kannatajad (страстотерпцы), mõrva ohviks langenud Kiievi-Vene vürstid ja esimesed Kiievi-Venes ristiusustamise järgselt kanoniseeritud pühakud.R. M. Price. Boris and Gleb: Princely Martyrs and Martyrology in Kievan Russia. - Studies in Church History , Volume 30: Martyrs and Martyrologies , 1993 , pp. 105 - 115 Nende mälestuspäeva tähistatakse 24. juulil. Katoliku kirikus mälestatakse neid ristinimede Romanus ja David all.July 24. SS. Romanus and David, Martyrs. - Rev. Alban Butler (1711–73). Volume VII: July. The Lives of the Saints. 1866. (via Bartleby)

Kahe 11. sajandil kirjutatud eluloo andmetel, mis on omistatud kroonik Nestorile ja munk Jakobile, olid Boriss ja Gleb Vladimiri nooremad pojad, kes soosis neid oma teistest lastest enam. Nestori kroonika järgi oli nende ema Bulgaaria naine. Boriss oli abielus ja valitses Rostovis, ning võis olla tulevane Kiievi trooni pärija, Gleb valitses Muromis.

Vennad mõrvati 1015. aastal, 1015.-1019. aastate Kiievi dünastilise troonijärglusvõitluse käigus. Ühe levinud versiooni järgi oli mõrvariks nende poolvend Svjatopolk. Nad maeti Võšhorodi Püha Vassili kirikusse, mis on praeguseks hävinud.

Borissi ja Glebi tapmine andis nende vanemale vennale Jaroslavile esitada oma troonile pürgimine Svjatopolki asemele kättemaksu ja karistusena vennatapu eest. Pärast võimule tõusmist taotles Jaroslav aktiivselt Borissi ja Glebi kanoniseerimist, et lisada oma valitsemisele legitiimsust. Õigeusu kirik kanoniseeris nad pühade kannatajatena 1071. aastal ja nende säilmed viidi Võšhorodi katedraali, mis pühitseti ümber nende nimele.

Anonüümse 11.-12. sajandi autori kirjapandud lugu vendade mõrvamise kohta "Сказання і страсть і похвала святую мученику Бориса и Гліба"СКАЗАНІЄ І СТРАСТЬ І ПОХВАЛА СВЯТИМ МУЧЕНИКАМ БОРИСУ І ГЛІБУ. - УКРАЇНСЬКА ЛІТЕРАТУРА XI — XIII ст.. -ІЗБОРНИК on hagiograafia meistriteos ja üks vanimaid ukraina kirjanduse mälestusmärke. Borissile ja Glebile on sellest ajast peale pühitsetud rohkelt Ukraina ja Venemaa kirikuid.

1095. aastal viidi osa nende säilmetest Tšehhi hertsogkonda Sázava kloostrisse ja paigutati ühte altarisse. Katoliku kirik kanoniseeris vennad 1724. aastal paavst Benedictus XIII ajal.

 Muud 
Boriss ja Gleb hoidmas kolmepõikpuulist risti on kujutatud Võšhorodi vapil.

 Viited 

Kategooria:Pühakud